《重葺前堂榜曰学易景亮六丈宠惠新诗谨赋二诗上谢 其二》
宋代·刘跂

草堂门径迩来通，好事何人肯过雄。故与图书为伴侣，可无风月到帘栊。

生平适意丝桐内，老去忘怀曲米中。感激新诗百金重，贫装从此不忧空。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。